Den er en såkalt podningskimære. Purpurgyvel er podet på gullregn slik at purpurgyvel utgjør den ytre delen av planten og gullregn den indre. Bladverket minner mest om gullregn, men det er noen skudd med små gyvelblad. Noen skudd har gule gullregnblomster i lange, hengende klaser, andre har purpurfargete blomster i små knipper, og noen skudd har blomster som er en mellomting.